Mayhem

Pirmieji metai(1984–1987)

Įkvėpti tokių grupių kaip Bathory, Venom, Slayer ir Celtic Frost, gitaristas (ir tuometinis vokalistas) Øystein Aarseth (Euronymous), bosistas Jørn Stubberud (Necrobutcher) ir būgnininkas Kjetil Manheim įkūrė Mayhem 1984 metais. Grupės pavadinimas yra paimtas iš Venom dainos „Mayhem with Mercy“. Su šia sudėtimi grupė išleido demo Pure Fucking Armageddon. Po išleidimo, Euronymous grojo tik elektrine gitara, nes į grupę buvo priimti nauji nariai Eirik Nordheim (Messiah), po to Sven Erik Kristiansen (Maniac) kaip vokalistai 1986 metais. Su Maniac, Mayhem įrašė pirmąjį grupės albumą, Deathcrush, 1986 ir 1987 metais bei išleido jį su naujai Euronymous įkurta įrašų kompanija Posercorpse Music.
Pirmosios 1000 albumo kopijų buvo greitai išparduotos. 1993 metais albumą perleido naujai pervadinta Euronymous įrašų kompanija Deathlike Silence Productions, kuri buvo įrengta jo įrašų parduotuvėje Helvete. Euronymous planai dėl šios parduotuvės buvo "…kaip juodoji bažnyčia ateityje. Mes galvojome padaryti visišką tamsą viduje, kad žmonės turėtų nešiotis fakelus, norėdami matyti įrašus. "
1988 metais abu Manheim ir Maniac paliko grupę: Manheim išėjo, norėdamas susirasti geriau apmokamą darbą, o Maniac grupę paliko dėl depresijos.

Su Dead(1988–1991)

Po Manheim ir Maniac išėjimo iš grupės, buvo priimti du nauji nariai. Švedų vokalistas Per Yngve Ohlin (Dead) ir vietinis būgnininkas Jan Axel Blomberg (Hellhammer). Pagal Bård Eithun, iš grupės Emperor:
Jis (Dead) nebuvo vyrukas, kurį galėtum gerai pažinoti. Manau net kiti Mayhem nariai nelabai gerai jį pažinojo. Su juo buvo sunku suartėti. Aš su juo susipažinau likus dviem savaitėm iki jo mirties. Buvau susitikęs su juo apie 6-8 kartus. Jis turėjo begalę keistų idėjų. Prisimenu, Aarseth kalbėjo apie jį ir sakė, kad jis neturi visiškai jokio humoro jausmo. Jis turėjo, bet jo humoro jausmas buvo labai neaiškus. Atvirai, aš nemanau, kad jis džiaugėsi gyvenimu šiame pasaulyje.
Su Dead koncertai tapo garsesni. Jis koncertų metu pjaustė save peiliu ir sudaužytu stiklu. Dar grupė scenos priekyje ant pagalių užsmeigdavo kiaulių ir avių galvas.
Vienu metu, 1990 metais, grupės nariai persikėlė į „seną namą miške“, netoli Oslo. Ten jie pradėjo rašyti dainas naujam albumui, De Mysteriis Dom Sathanas. 1991 Balandžio 8 d. Dead nusižudė name, kuris priklausė grupės nariams. Jį rado Euronymous su supjaustytais riešais ir šratinio šautuvo kulka galvoje. Dead paliko nusižudymo laiškelį, kuriame rašoma "Atsiprašau dėl kraujo, viso." ir atsiprašė dėl šūvio viduje namo. Užuot iškvietęs policiją, Euronymous nuėjo į netoliese esančią parduotuvę ir nusipirko pigią kamerą, kad nufotografuotų lavoną. Viena iš tų fotografijų vėliau buvo panaudota live albumo Dawn of the Black Hearts viršeliui.
Ilgainiui pradėjo sklisti gandai, kad Euronymous pasidarė sriubą iš Dead smegenų ir vėrinių iš jo kaukolės. Dar Euronymous sakė, kad jis davė tuos vėrinius jų vertiems žmonėms.
Stian Johannsen (Occultus) apie Dead savižudybę:
Jis (Dead) nematė savęs kaip žmogaus; jis save matė kaip padarą iš kito pasaulio. Jis sakė, kad matė daug vizijų, kuriose kraujas įšąla jo venose, jis miršta. Todėl ir pasirinko tokį vardą (Dead – Numirėlis). Jis žinojo, kad mirs.

De Mysteriis Dom Sathanas (1991–1994)

Po Dead nusižudymo Necrobutcher paliko grupę. 1993 metais Live in Leipzig buvo išleistas Dead garbei.
Vėliau tais metais, De Mysteriis Dom Sathanas įrašinėjimo darbai tęsėsi. Attila Csihar iš grupės Tormentor įrašinėjo vokalą, o Varg Vikernes iš Burzum grojo bosine gitara. Dėl žiniasklaidos ir policijos dėmesio Euronymous buvo priverstas uždaryti savo parduotuvę Helvete. Didžioji dalis albumo buvo įrašyta pirmoje 1993 metų pusėje, Griego Salėje, Bergene. Su albumo išleidimu, Euronymous ir Vikernes norėjo susprogdinti Trondheimo katedrą, kuri yra ant albumo viršelio. Euronymous nužudymas 1993 metų Rugpjūtį baigė šiuos planus.
1993 metų rugpjūčio 8 dieną, bosistas Varg Vikernes nužudė gitaristą Euronymous. Tą naktį, Vikernes ir Snorre Ruch keliavo iš Bergeno į Euronymous apartamentus Osle. Po jų atvykimo iš karto kilo susidūrimas taip Varg ir Euronymous, kuris pasibaigė dvidešimt trijais įpjovimais į Euronymous kūną – du į galvą, penki į kaklą, šešiolika į nugarą. Vikernes teigia, kad Euronymous norėjo jį nukankinti iki mirties ir visą tai nufilmuoti, naudodamas susitikimą kaip pretekstą. Po kelių dienų Vikernes buvo sugautas ir nuteistas 21 metams kalėjimo. Grupėje liko tik Hellhammer.
1994 metų gegužę buvo išleistas De Mysteriis Dom Sathanas ir buvo oficialiai dedikuotas Euronymous. Euronymous tėvai prašė, kad Vikernes bosinės gitaros partijos būtų pakeistos, bet Hellhammer jų nepakeitė.

Su Maniac ir Blasphemer (1995–2004)

1995 metais Hellhammer atkūrė grupę su nauju nariu Rune Eriksen (Blasphemer) ir dviem buvusiais nariais – Necrobutcher ir Maniac. Pirmasis įrašas su nauja grupės sudėtimi buvo 1997 metais išleistas EP Wolf’s Lair Abyss. Po jo sekė keletas koncertų Europoje. Vienas iš jų buvo Milane, Italijoje, su kviestine žvaigžde Attila Csihar ir čia buvo įrašytas Mediolanum Capta Est live albumas. 2000 metais buvo išleistas Grand Declaration of War albumas, kuris buvo įtakotas progressive ir avant-garde metal žanrų. 2004 grupė išleido albumą Chimera, kuriame buvo grįžta prie senesnio stiliaus. Tais pačiais 2004 metais iš grupės išmestas Maniac, dėl alkoholizmo. Vietoj jo prie grupės prisijungė Attila Csihar.

Ordo Ad Chao(2004–2008)

Grupės ketvirtasis pilnas albumas Ordo Ad Chao buvo išleistas 2007 metų balandį. Albumas gavo daug gerų atsiliepimų ir tai yra geriausioje vietoje kadanors buvęs Mayhem albumas, dvyliktoje Norvegijos populiariausiųjų įrašų sąraše.. 2008 pradžioje Ordo Ad Chao laimėjo Spellemannprisen (seniausio ir didžiausio Norvegijos muzikos šou) Geriausio 2007 Metalo Albumo titulą.
2008 m. balandį Blasphemer nusprendė palikti grupę, sakydamas, kad šioje grupėje nebemato savo ateities. Blasphemer taip pat sakė, kad gros Portugalijos grupėje Ava Inferi.
Blasphemer koncertavo su grupe iki turo pabaigos. 2008 m. rugpjūčio mėnesį jis sugrojo paskutinį savo koncertą su Mayhem.

Po Blasphemer išėjimo(2008–dabartis)

2008 m. spalį buvo pranešta, kad muzikantas Morfeus iš grupių Dimension F3H ir Limbonic Art prisijungė prie Mayhem kaip gitaristas grupės turui Pietų Amerikoje.
Grupė grojo turuose su tokia sudėtimi iki 2009 metų vasaros, kai Prancūzijos muzikantas Silmaeth prisijungė prie grupės kaip antras gitaristas. Ir Morfeus ir Silmaeth iki dabar groja grupėje. 2009 metų lapkritį grupė buvo suimta Nyderlanduose, kur sugriovė viešbučio kambarį.